בס"ד
שמי: _______________
כמה פעמים חזרתי על החומר? ____
ציון: __________

מבדק מסכם בנביא
ספר שמואל (ב), פרקים י"א-י"ד
לפניך שאלות אמריקאיות (רב בררתיות). עליך לקרא היטב את השאלה ואת ארבע האפשרויות, ורק לאחר מכן להקיף בעגול את התשובה הנכונה ביותר בעיניך.
בהצלחה רבה!
1. בתחילת סיפור דוד ובת שבע, היכן נמצא דוד והיכן נמצאים יואב וצבאו?
1. דוד נמצא בארמונו בחברון ויואב נמצא במערכה מול בני עמון
2. דוד נמצא בארמונו בירושלים ויואב וצבאו נמצאים במערכה מול בני עמון
3. דוד נמצא בירושלים ויואב וצבאו נמצאים במלחמה מול מואב
4. דוד נמצא יחד עם יואב וצבאו במערכה על בני עמון
2. מה מתואר שעשתה בת שבע בזמן שדוד קרא לה אליו?
1. היא לא עשתה כלום, אלא באה מיד לדוד
2. היטהרה מטומאתה
3. חיכתה לבעלה אוריה, שישוב מהקרב
4. קיבלה גט מבעלה, אוריה
3. מה מבקש דוד מאוריה החתי, כאשר זה בא לפניו בפעם הראשונה?
1. לגרש באופן רשמי את בת שבע
2. לחזור ליואב עם איגרת חתומה
3. לרדת לביתו ולהיפגש עם בת שבע
4. לתת לו את בת שבע לאישה
4. כיצד מגיב אוריה לבקשת דוד?
1. אומר למלך שהוא ייעשה את בקשתו, אך אחר כך יוצא מהארמון ולא מקיים את הבטחתו
2. אומר למלך שהוא לא יכול לקיים את בקשתו, כי יואב אוסר עליו את זה
3. מסכים ומבצע באופן מיידי את דבר המלך
4. מסרב בתוקף וטוען שהוא לא יכול לקיים את דבר המלך
5. מה עושה דוד לאחר מות אוריה בקרב?
1. בוכה עליו שבעה ימים ואז קורא לבת שבע
2. עורך משתה גדול לכבוד חתונתו עם בת שבע
3. קורא אליו את בת שבע, ומבקש לשאת אותה
4. שולח איגרת תודה ליואב, על קיום בקשתו
6. מה היה חטאו של העשיר כלפי העני במשל נתן הנביא?
1. העשיר ביזה והשפיל את העני ופרסם את העובדה שלו יש עדרי צאן ובקר רבים ואילו לעני, ישנה כבשה אחת בלבד
2. העשיר התעלל בעני כל חייו ולבסוף שחט לעיניו את כבשתו היחידה
3. כאשר העני בא לבקרו הוא לקח דווקא את כבשת העני, למרות שהיו לו עדרים רבים בעצמו
4. למרות שהיה לו עדרי צאן רבים, הוא לקח דווקא את כבשת הרש, בשביל ההלך שבא אליו



7. כיצד מגיב דוד לסיפורו של נתן?
1. דוד כועס מאד על העשיר, אך דן אותו לכף זכות ופוסק שהוא צריך להחזיר 4 כבשים לעני בלבד
2. דוד מבין שהמשל מדבר עליו ומיד מתוודה ואומר – חטאתי!
3. דוד מחכה למוצא פיו של נתן, ואינו מביע את דעתו בעניין העשיר והעני
4. מתמלא בכעס על העשיר וחורץ את דינו למוות, ותשלום פי ארבע על חטאו
8. אלו שני חטאים מרכזיים מזכיר נתן לאחר המשל (הקף שתי תשובות)?
1. ביזוי דבר ה'
2. גילוי עריות
3. עשיית דברים בסתר
4. שפיכות דמים
9. כיצד הגיב דוד כאשר שמע שבנו שנולד לו חולה, וכיצד הגיב כאשר שמע שבנו נפטר?
1. בשני המקרים – דוד היה עצוב מאד, ולכן לא אכל, לא שתה ורק התפלל והסתגר בחדרו
2. כאשר שמע שהוא חולה – התפלל כל הזמן, לא אכל והיה מכונס בחדרו. כאשר שמע שמת – חזר לאכול ויצא מחדרו
3. כאשר שמע שהוא חולה – ידע שיש תקווה ולכן היה מעודד יותר. כאשר שמע שמת – נכנס לאבל עמוק וקשה
4. מיד בהתחלה דוד קיבל עליו את הדין, כי הבין שזה עונש על מעשהו עם בת שבע
10. איזו פעולה מוערכת מאד עושה יואב למען דוד בתום הקרב ברבת עמון?
1. הוא אוסף את כל הכסף והזהב של בני עמון ומכניס אותם לאוצרות של דוד
2. הוא דואג שאוריה ימות בקרב ובכך מאפשר את חתונת דוד ובת שבע
3. הוא מכריז בפני כולם שדוד הוא זה שנלחם למעשה כל הקרב
4. קורא לדוד, כדי שיעשה את הפעולה האחרונה בניצחון על עמון וילבש את כתר מלך בני עמון
11. מי היתה אימו של אמנון ומה היתה אימם של אבשלום ותמר?
1. אימו של אמנון היתה אביגיל ואימם של אבשלום ותמר, היתה אחינועם
2. אימו של אמנון היתה מעכה ואימם של אבשלום ותמר היתה אחינועם היזרעאלית
3. אימו של אמנון, היתה אחינועם היזרעאלית ואימם של אבשלום ותמר, היתה מעכה
4. כולם היו בני אמא אחת – בניה של מעכה בת מלך גשור
12. איזו הצעה מציע יונדב, אחיינו של דוד, לאמנון, בקשר לתמר?
1. יעשה עצמו חולה, ויבקש שתמר תביא לפניו לחם
2. שיבקש מאבשלום, את יד אחותו, תמר
3. שיבקש מדוד ויתחנן לפניו להתחתן עם תמר
4. שימתין לתמר במקום צדדי בארמון, שם יוכל לקחת אותה בכח 
13. מה מתרחש רגע אחרי שאמנון מבצע את זממו בתמר אחותו?
1. אהבתו אליה גוברת, והוא משלח אותה לדרכה
2. הוא מחליט להתחתן איתה באופן רשמי
3. הוא שונא אותה שנאה גדולה והורג אותה
4. הוא שונא אותה שנאה גדולה ומגרש אותה מפניו



14. כיצד מגיב אבשלום באופן מיידי למעשה אמנון, וכיצד מגיב דוד?
1. אבשלום הורג את אמנון ודוד כועס גם על אמנון וגם על אבשלום
2. אבשלום כועס ומבטיח להרוג את אמנון ודוד כלל לא יודע על המעשה
3. אבשלום שומר את הכעס בליבו ודוד מקבל עליו את הדין
4. אבשלום שונא את אמנון ודוד כועס מאד על המעשה
15. מתי וכיצד הורג אבשלום את אמנון, אחיו?
1. הוא הורג אותו מיד אחרי המעשה שעושה אמנון בתמר, אחותו
2. הוא מבקש מדוד שישלח את אמנון למעמד גז הצאן, שם שולח את עבדיו להרוג את אמנון
3. הוא ממתין למעמד מכובד, של חנוכת הכרם שלו, ואז במעמד כל בני המלך, הוא הורג אותו
4. שנתיים לאחר המקרה, הוא מבקש מדוד שישאיר את אמנון ואותו לבד בחדר, ואז קם והורג אותו
16. מה הטענה המרכזית של האישה החכמה מתקוע, בסיפורה המומצא, לדוד?
1. שאין עדין שראו את בנה רוצח את בנה השני, ולכן צריך לאפשר לו לברוח לעיר מקלט
2. שאם יהרגו את בנה השני, יהרגו בסוף גם אותה, ואין הצדקה לכך
3. שאם יהרגו גם את בנה השני, הרוצח, היא תישאר בלי כלום ובעלה יישאר ללא זכר
4. שאסור שיהרגו את בנה השני, בגלל שאין הוכחות לכך שהוא זה שרצח
17. כיצד מגיב דוד לסיפורה של האישה?
1. אומר לה שאין ברירה, ודינו של בנה, הוא מוות
2. אומר לה שאין לו דרך להשפיע על הסיפור שלה
3. אומר לה שלפנים משורת הדין, הוא יאפשר לבנה לגלות לעיר מקלט ולהינצל ממוות
4. מבטיח לה שהוא ערב לכך שלא יפגעו לרעה בבנה הרוצח
18. מה דורש דוד מאבשלום, מרגע חזרתו לארמון?
1. לא לדבר עם יואב מטוב ועד רע
2. להתנצל בפני אימו של אמנון
3. ללבוש בגדי אבלות למשך שנה תמימה
4. ללכת דרך דרכים עוקפות ולא לראות את פניו
19. מה עושה אבשלום, לאחר שיואב לא נענה לקריאתו, לבוא ולדבר איתו?
1. מבקש מדוד, לשכנע את יואב לבוא אליו
2. שולח אליו את תמר אחותו שתשכנע אותו לבוא
3. שולח אליו שליחים מכובדים יותר
4. שורף את השדה של יואב, כדי למשוך את תשומת ליבו
20. כיצד מסתיים הסבב הזה, בסיפור בין אבשלום לדוד?
1. דוד כועס על יואב שהחזיר את אבשלום ומסביר לו עד כמה חמורות התוצאות של החזרתו
2. דוד ממשיך בסירובו להיפגש עם אבשלום
3. דוד מתיר לאבשלום להיפגש איתו פעם אחת, אבל אבשלום מסרב לתנאי הזה וכועס עוד יותר
4. דוד מתיר לאבשלום לראות את פניו, ואבשלום בא ומשתחווה לפניו ונושק לו

